เป็นขนมจีนลูกครึ่ง ระหว่างน้ำหมูของขึ้นชื่อเมืองแพร่ กับพริกสูตรพิเศษสำหรับขนมจีนแบบเมืองลอง

ความแตกต่างอยู่ที่วิธีการทาน ปกติการทานขนมจีนทั่วไปจะใส่เส้นและตักน้ำราดเลย อยากได้รสชาติแบบไหนก็ค่อยปรุงเพิ่มเติม แต่การทานขนมจีนน้ำย้อยจะแตกต่างออกไปคือ จะทานเส้นขนมจีนกับพริกน้ำย้อย ที่เป็นลักษณะคล้ายๆ พริกผัด จะมีหอมเจียว และน้ำไปผัดกับพริกป่นเพื่อให้ได้น้ำพริกที่จะกินกับเส้นขนมจีน ซึ่งเป็นเส้นที่มีการทำกันสดๆ นำขึ้นจากน้ำ และมีน้ำหยดจากเส้นขนมจีน นั่นแหละคือที่มาของชื่อ "น้ำย้อย" 

วิธีการทานคือ นำพริกตักราดบนขนมจีน เติมเครื่องปรุงตามชอบ ใส่ผักต้ม จากนั้นก็คลุกๆ จนเข้ากัน ตักทานได้ เสร็จแล้วก็ตักน้ำซุป (คล้ายน้ำหมูเมืองแพร่นั่นแหละ) ก็เป็นอันจบขั้นตอนการทาน

ในส่วนของรสชาติ ก็เหมือนทานยำขนมจีน แต่ใส่หอมเจียว ก็รสชาติดีไปอีกแบบค่ะ

นอกจากนั้นก็ยังมีเมนูไก่ย่าง ส้มตำ รสชาติดีไม่แพ้กัน